stanford-oval/wikipedia huggingface dataset:
Elem Klimov

Elem Germanovitš Klimov (ven. Эле́м Ге́рманович Кли́мов) (9. heinäkuuta 1933 Stalingrad – 26. lokakuuta 2003 Moskova) oli neuvostovenäläinen elokuvaohjaaja.
Klimov tunnettiin lännessä parhaiten vuonna 1985 valmistuneesta elokuvasta Tule ja katso (ven. Иди и смотри). Elokuva kertoo teinipojasta joka asuu saksalaisten miehittämällä Valko-Venäjällä Suuren isänmaallisen sodan aikana. Klimovin elokuvat olivat usein raskaita, mutta hän oli myös kuuluisa komedioista ja lastenelokuvista. Klimov oli naimisissa vuonna 1979 auto-onnettomuudessa kuolleen elokuvaohjaaja Larisa Šepitkon kanssa.
Aiheesta muualla

Elem Klimovinin muistokirjoitus Helsingin Sanomissa (Arkistoitu – Internet Archive) (hs.fi)
Eläinplankton

Meduusat kuuluvat suurimpiin eläinplanktoneihin.
Eläinplankton on planktonin tyyppi. Eläinplanktonit ovat yksisoluisia protoktisteja tai pieniä monisoluisia eläimiä. Eläinplanktonit ovat kuluttajia ja syövät esimerkiksi kasviplanktonia.
Eläinplankton järvissä

Hankajalkaiset (Copepoda) ja vesikirput (Cladocera) ovat yleisimpiä eläinplanktoneita boreaalisissa järvissä.
Dorožka (järvi Pihkovan alueella)

| Dorožka Дорожка |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Outovan piiri
Koordinaatit:  58°25′37″N, 28°05′03″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Želtšan valuma-alue
Järveen tulevat joet:  oja Želtšasta
Laskuoja:  oja Želtšaan
Mittaustietoja
Pinnankorkeus:  noin 30 m  mpy. 
Pituus:  1,03 km 
Leveys:  0,38 km 
Pinta-ala:  24,8 ha 
Tilavuus:  0,00057 km³ 
Keskisyvyys:  2,3 m 
Suurin syvyys:  3,5 m 
Valuma-alue:  0,65 km² 
Saaria:  ei saaria 
 fiDorožka 
Dorožka, Dorožno, Dorožnoje tai Baranovskoje (ven. Дорожка, Дорожно, Дорожное, Барановское) on järvi Luoteis-Venäjällä Pihkovan alueen Outovan piirissä.
Maantietoa

Järvi on 1,0 kilometriä pitkä, 380 metriä leveä ja sen pinta-ala on 25 hehtaaria. Se sijaitsee Jammin (ven. Ямм) kirkonkylän itäreunalla Želtšajoen toisella puolella. Järvi sijaitsee joen ja viereisen Pušnon välissä, missä sijaitsee myös Baranovkan (ven. Барановка) asuinalue. Asuinalueelle tulee ti kirkonkylältä, mutta se ei kierrä järven kaakkoispuolelle, missä on Želtša tulva-alueen kosteikkoja. Järven keskisyvyys on 2,3 metriä ja syvänteessä on 3,5 metriä vettä. Järven rannoilla on paljon ranta-asutusta.
Luontoarvoja

Järven kalastosta ei ole tietoa, mutta sillä on kaksi lyhyttä yhdysojaa Želtša, mistä kalat voivat uida järven ja joen väliä. Järvellä on mutapohja ja sillä on hiekkaranna ja kaakossa on turpeikkoa ja hetteikköä. Järven pohjassa on lähteitä.
Vesistösuhteita

Dorožka sijaitsee Želtšan valuma-alueella ja sen yhdysojat ovat Želtšan sivujokia. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. Järven valuma-alueen koko on 0,65 neliökilometriä . Sen kaakkoispäässä on lyhyt yhdysoja Želtšaan ja järven länsipäässä on suoraksi kaivettu toinen yhdysoja. Ojilla pyritään ilmeisesti veden vaihtumiseen järvessä, sillä järven pinta-ala on puolet sen valuma-alueesta.
Huomautuksia

↑  Järven vedenpinnan korkeudeksi on arvioitu lähes samaksi kuin Užinskojen vedenpinnan korkeus, koska joki vaikuttaa ilmakuvista katsoen tasasena virtaavalta leveältä joelta ja järvellä on kaksikin yhdysojaa järveen.
1 2 3 4 5 6 7  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, ACME- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
GPS-navigointilaite

Erillinen, imukupilla tuulilasiin kiinnitetty autonavigaattori.
GPS-navigointilaite on koko maapallon kattavaa GPS-järjestelmää hyödyntävä suunnistuslaite. Paikannussatelliittien etäisyydestä laskettavan sijaintitiedon lisäksi niihin on yleensä yhdistetty sitä hyödyntävä karttanäyttö. Yleensä tähän on liitetty reittisuunnittelu ja opastustoiminto. GPS-vastaanottimia ja navigointisovelluksia on myös älypuhelimissa.
Ensimmäiset laitteet

Jo 1990-luvun alkupuoliskolla suurimmissa laivoissa käytettiin yleisesti satelliittipaikannusta ja siihen liitettyä karttanäyttöä, jossa aluksen kulkusuunta- ja nopeus näkyivät vektorina digitaalisessa muodossa olevalla merikortilla.[lähde? ] Merenkulkututkan havainnot liitettiin tähän kuvaan, jolloin saatiin havainnollinen kuva liikennetilanteesta. Laitteet olivat kalliita ja aineisto ei ollut kattavaa. Kartta-aineistoa digitalisoitiin voimakkaasti jo 1980-luvulta lähtien, jolloin kaikki uusi paikkatieto tallennettiin sähköisesti. Digitaalisia merikortteja tuli yleisön saataville myöhemmin, mutta niitä hyödyntävät laitteet olivat edelleen kalliita.
Käytön laajentuminen

Samanaikaisesti karttatuotannon siirryttyä tietokoneaikaan, luotiin vektorimuotoista digitaalista aineistoa myös muista liikenneväylistä. Aluksi tätä käytti hyväkseen pelastustoimi ja logistiikkayritykset. 2000-luvun alkaessa oli Keski-Euroopassa jo saatavilla autoon integroituja navigointilaitteistoja, jotka sijaintitiedon lisäksi tarjosivat karttanäytön, reittisuunnittelun ja opastuksen. Niihin aikoihin Suomessa tähän käyttöön sopivaa digitaalista kartta-aineistoa ei ollut saatavilla, joten näitä varusteita maahantuoduissa autoissa ei juuri nähty. Kartta-aineiston kohdalla tilanne kuitenkin korjaantui muutamassa vuodessa ja muutamat autonvalmistajat alkoivat tarjota navigointilaitteita lisävarusteena. Hinnat Suomessa olivat integroiduissa järjestelmissä maahantuojien julkaisemien lisävarustehinnastojen mukaan tyypillisesti 2 000–3 000 euroa.
Kehityssuunnat

Vuodesta 2006 alkaen alkoivat pika-asennettavat navigointilaitteet vallata alaa. Niiden etuina olivat edullinen hankintahinta ja asennuksen helppous. Laitteiden hinnat olivat tyypillisesti internetin hintavertailusivujen mukaan 300–400 euroa. Tämän jälkeen ovat hinnat olleet yhä laskusuunnassa vaikka laitteet ovat edelleen kehittyneet. Laitteiden käyttö ei rajoitu pelkästään ajoneuvoihin, sillä kädessä pidettäviä GPS-paikantimia karttanäytöllä on ollut jo pitkään saatavilla, periaatteessa ne ovat pika-asennettavien laitteiden maastokelpoisia versioita. Älypuhelimia hyödyntäviä navigointisovelluksia on myös olemassa, joko erillisellä tai puhelimen sisäänrakennetulla GPS-vastaanottimella. Matkapuhelinyritys Nokia osti syksyllä 2007 johtavan kartta-aineistoa GPS-navigointilaitteisiin tuottavan yrityksen Navteqin. Nokian aikomuksena on lisätä entisestään paikkatietoja hyödyntävien toimintojen yhdistämistä matkapuhelimiin. Kädessä pidettävien laitteiden kehittyminen ja halpeneminen on luonut uuden harrastuksen, geokätköilyn.
Ajantasainen liikennetieto TMC:n välityksellä

GPS-navigaattorien älyä on pyritty lisäämään ajantasaisella liikennetiedolla. Lupaavin ja eniten käytetty tekniikka ajantasaisen liikennetiedon välittämiseksi navigaattoreihin on radiosignaalissa kulkeva TMC. Suomessa on jo yrityksiä, jotka tarjoavat tietoa liikennetilanteesta ja -olosuhteista. Näitä tietoja ovat onnettomuudet, tietyöt, ruuhkat ja esimerkiksi tienpinnan liukkaus. Vastaanotin on joko navigointilaitteeseen sisäänrakennettu tai siihen liitettävä lisävaruste. Tiedot välitetään radioteitse.
Kiinnostavat kohteet eli POI:t

POI on lyhenne sanoista point of interest (kiinnostava paikka). GPS-navigointilaitteen ohjelmiston mukana tulee useimmiten tietokanta kartan kattaman alueen palveluista kuten bensiiniasemista ja hotelleista. Nämä saadaan näkymään kartalla ja käyttäjä voi kiinnostavan paikan valittuaan suunnistaa sinne. Vaikka nämä tiedot ovat usein kattavat on niissäkin usein puutteita tai virheellisiä tietoja. Siksi laitteiden valmistajat myyvät kotisivuillaan päivityksiä, kuten esimerkiksi listaa automaattisista nopeusvalvontakameroista. Käyttäjän on kuitenkin itse helppoa lisätä ja luoda omia uusia POI:ta suoraan laitteelta. Koska tämä on erityisen helppoa ja hyödyllistä monet ovat jopa ryhtyneet tuottamaan aineistoa jakeluun Internetiin. Tiedot on kerätty joko itse paikalla käymällä tai osoite- tai koordinaattitiedot syöttämällä. Sijaintitietoa on jaossa mitä merkillisimmistä kohteista.
Aiheesta muualla

Wikimedia Commonsissa on kuvia tai muita tiedostoja aiheesta .
POI-tiedostojen jakelupaikka
ELF (taajuusalue)

ELF-radiotaajuusalue (ELF < engl. Extremely low frequency, suom. erittäin matala taajuus, äärimmäisen pitkät aallot) on Kansainvälisen televiestintäliiton (ITU) termi radiotaajuusalueelle 0,03–300 Hz:ä (aallonpituus 10 000–10 000 000 km). ELF-taajuusalue sisältää alialueen SLF (30-300 Hz:ä).
ITU:n määritys

| Nro, Taajuus, Aallonpituus | Lyhenne, Nimi, Metrinimi, M> lyh. | Ali-alueet | Sovellutukset |
| --- | --- | --- | --- |
| -1,  0.03-0.3 Hz,  1 000–10 000 Mm | ELF,  Extremely low frequency | —,  —,  Gigametric waves,  (B.Gm) |   |
| 0,  0.3-3 Hz,  100–1 000 Mm | ELF,  Extremely low frequency | —,  —,  Hectomegametric waves,  (B.hMm) |   |
| 1,  3-30 Hz,  10-100 Mm | ELF,  Extremely low frequency | —, —, Decamegametric,  (B.daMm) | Sukellusveneen kanssa viestintä |
| 2,  30-300 Hz,  1-10 Mm | ELF,  Extremely low frequency | SLF,  Super low frequency,  Megametric,  (—) | Sukellusve |
3–3 000 kHz:n alue on Ilmakehän tutkimuksessa saatettu määritellä 'ELF-alueeksi'. Tällöin kyse ei luonnollisestikkaan ole ITU:n määritelmästä, eikä kiinnostus taida kohdistua radiolähetyksiin (radioaallot), vaan kyseisen alueen sähkömagneettiseen säteilyyn yleisesti. Alue kattaisi myös ITU:n määrittelemän 300-3 000 Hz:n ULF-taajuusalueen (aallonpituusalue 100-10 000 km). ITU:n määritelmä ei kuitenkaan ulotu 3 000 kHz:iin asti, vaan ITU:lla juurikin on alueelle 300 – 3 000 Hz itsenäinen määrittely; ULF-taajuusalue.
ELF-radiotaajuusalueen sähkömagneettisia aaltoja syntyy myös luonnostaan; kaikki kappaleet, joiden lämpötila on absoluuttisen nollapisteen yläpuolella, lähettävät sähkömagneettista säteilyä myös ELF-radiotaajuusalueella. Erityisesti ELF-taajuisia sähkömagneettisia aaltoja syntyy salamaniskuista ja maankamaran luonnollisista häiriöistä.  Myös sähkölinjat tuottavat ELF-taajuista (50 Hz) sähkömagneettista säteilyä. ELF-aallot voivat edetä pinta-aaltoina kymmeniätuhansia kilometrejä. ELF-radioaaltojen voidaan katsoa olevan aliradiotaajuuksia (engl. subradio frequencies), myös silloin milloin niiden katsotaan kattavan taajuudet 3 000 Hz:iin asti. Kuitenkin alle 100 Hz:n radioaaltoja on juurikin käytetty viestimiseen maista sukellusveneille.
Hyödyntäminen

ELF-taajuusalueen radioaallot on ITU:n luokituksessa varattu sukellusvenekäyttöön; ELF-radioaalloilla on hyvä tunkeutuvuus meriveteen. ELF-lähetysasemia on tiettävästi rakennettu vain Yhdysvalloissa, Venäjällä, Kiinassa ja Intiassa (VLF-taajuusalueella). Yhdysvaltojen kaksi ELF-radioasemaa (antennit; 22 km ja 44 km) on purettu vuonna 2004. Pitkästä aallonpituudesta (10 000–100 000 km;) johtuen tiedonsiirto on erittäin hidasta (1 merkki / 30 s.). Lähettimet vaativat myös paljon tehoa, ja kilometriluokan lähetysantennit. Yhdysvallat käyttikin viestinnässä vain kolmikirjaimisia lyhenteitä. Yksi tapa käyttää taajuusaluetta, on lähettää sukellusveneelle pyyntö nousta pintaan muun viestiyhteyden ottamiseksi. Sukellusveneiden viestintä ei kuitenkaan ole ELF-radioyhteyden varassa, vaan pinnan allakin ne voivat hyödyntää radiopoijuja tai viestiä äänisignaaleiden avulla. ELF-signaalit läpäisevät paksunkun jään, joten ne ovat käyttökelpoisia erityisesti Pohjoisnapa-alueella, jossa radiopoijua ei voida käyttää.
Sotilaskäyttö

Sotilaallisiin tarkoituksiin ELF-alueen taajuuksilla on kaksi etua: ne tunkeutuvat kohtuullisesti veteen ja toiseksi ydin­räjähdykset ilmakehässä eivät häiritse kyseessä olevia yhteyksiä.  Näistä syistä ne sopivat erittäin hyvin strategisten ydinsukellusveneiden yhteysvälineiksi. Ongelmia ovat pieni tiedonsiirtokapasiteetti ja suuret antennit.
Aiheesta muualla

Wikikirjastossa on aihe: Wikikirjasto: Radiotaajuuskirja
Radio
| --- | --- |
ITU-radiotaajuusalueet:   ELF  SLF  ULF  VLF  LF  MF  HF  VHF  UHF  SHF  EHF  THF 
AM-alueet:   SW ('lyhyet aallot')  MW ('keskipitkät aallot')  LW ('pitkät aallot') 
FM-alueet:   ULA (ultralyhyet aallot) 
Modulaatiot:   Amplitudimodulaatio (AM)  Taajuusmodulaatio (FM) 
Muuta:   Aallonpituus  DAB (digiradiotekn.)  DRM (digiradiotekn.)  Radioaalto  Radiotaajuusalueet 
Sähkömagneettinen säteily
Sähkömagneettinen spektri: gammasäteily • röntgensäteily • ultraviolettisäteily • valo • infrapunasäteily • alimillimetrisäteily • mikroaallot • radioaallot
Radiotaajuusalueet: THF • EHF • SHF • UHF • VHF • HF • MF • LF • VLF • ULF • SLF • ELF
Valo: violetti • sininen • syaani • vihreä • keltainen • oranssi • punainen
ITU:n määrittelemät radiotaajuusalueet
Emiliano Rodríguez

| Emiliano Rodríguez> Henkilötiedot |
| --- | --- |
Koko nimi:  Emiliano Rodríguez
Syntynyt: 10. kesäkuuta 1937 (ikä 87) San Feliz de Torío, Espanja
Kansalaisuus:   Espanja
Koripalloilija
Pelipaikka:  Pieni laitahyökkääjä
Pituus:  191 cm
Pelaajaura
Seurajoukkueet
1958–1960 1960–1973:   Montcada  Real Madrid
Maajoukkueet
1958–1971:   Espanja
Ottelut (pisteet):  175
Aiheesta muualla
FIBA
Emiliano Rodríguez (s. 10. kesäkuuta 1937 San Feliz de Torío) on espanjalainen pääsarjauransa lopettanut koripalloilija. Urheilu-uransa jälkeen hänet valittiin FIBA Hall of Fameen.
Rodríguez aloitti pääsarjakoripallon Montcadassa, mutta siirtyi pian Real Madridiin. Madridin paidassa Rodríguez voitti Espanjan-mestaruuden kaksitoista kertaa vuosina 1961–1966 sekä 1968–1973. Lisäksi hän voitti Espanjan-cupin yhdeksän kertaa vuosina 1961–1962, 1965–1967 ja 1970–1973. Rodríguez johdatti joukkueensa neljä kertaa Euroopan cupin mestariksi. Hän lopetti pääsarjauransa vuoteen 1973.
Maajoukkueessa Rodríguez esiintyi 175 ottelussa vuosina 1958–1971. Hän oli mukana kahdessa olympiakisoissa sekä seitsemän kertaa EM-kilpailuissa.
Aiheesta muualla

FIBA Hall of Fame (Arkistoitu – Internet Archive) (englanniksi)
Miesten koripallon EM-kilpailujen arvokkaimmat pelaajat
Dummy Boy

| Dummy Boy 6ix9ine |
| --- | --- | --- |

Studioalbumin tiedot
 Äänitetty : 2018
 Julkaistu: 27. marraskuuta 2018
 Tuottaja(t): Avedon, Boi-1da, Cubeatz, DJ Spinking, Michael Mora, Murda Beatz, Ovy on the Drums, SkoobTheKid, Ronny J, Scott Storch, Sool Got Hits, Take a Daytrip, Tay Keith, Yung Lan
 Tyylilaji: hip hop
 Kesto: 34.30
 Levy-yhtiö: Scumgang, Create Music Group
6ix9inen muut julkaisut
| Day69 2018 | Dummy Boy 2018 | TattleTales 2020 |
Singlet albumilta Dummy Boy
 ”Tati” Julkaistu: 27. toukokuuta 2018  ”Fefe” Julkaistu: 22. kesäkuuta 2018  ”Bebe” Julkaistu: 31. elokuuta 2018  ”Stoopid” Julkaistu: 5. lokakuuta 2018
Dummy Boy on 6ix9inen debyyttialbumi, joka julkaistiin 27. marraskuuta 2018.
Kappaleet

Stoopid – 2.32 (feat. Bobby Shmurda)
Fefe – 2.59 (feat. Nicki Minaj ja Murda Beatz)
Tic Toc – 2.16 (feat. Lil Baby)
Kika – 2.16 (feat. Tory Lanez)
Mama – 3.12 (feat. Nicki Minaj ja Kanye West)
Waka – 2.09 (feat. A Boogie wit da Hoodie)
Bebe – 3.38 (feat. Anuel AA)
Mala – 3.27 (feat. Anuel AA)
Kanga – 2.12 (feat. Kanye West)
Feefa – 2.43 (feat. Gunna)
Tati – 2.35 (feat. DJ Spinking)
Wondo – 2.01
Dummy – 2.36 (feat. TrifeDrew)
Henkilöstö

6ix9ine – vokalisti
Andres Espana – kitara (kappale 3)
Lee "Wizard Lee" Weinberg – miksaus (kappaleet 1–4, 6–10, 12, 13), masterointi (kappaleet 1–4, 6–13), äänitys (kappaleet 3, 4, 6, 8–10, 12, 13)
Todd Robinson – miksaus (kappaleet 4, 6, 12), äänitys (kappaleet 4, 6, 12)
Take a Daytrip – miksaus (kappaleet 13), äänitys (kappale 13)
Eddy Ferhi

| Eddy Ferhi |
| --- | --- |

Henkilötiedot
Syntynyt: 26. marraskuuta 1979 (ikä 44) Charenton-le-Pont
Kansalaisuus:   Ranska
Jääkiekkoilija
Pelipaikka:  maalivahti
Hanska:  vasen
Pituus:  194 cm
Paino:  94 kg
Seura
Seura:  Brûleurs de Loups de Grenoble
Sarja:  Ligue Magnus
Pelinumero:  1
Pelaajaura
Pääsarjaura:  2005–
Aik. seurat:  Cincinnati Mighty Ducks (AHL) San Diego Gulls (ECHL) Anglet Hormadi Élite (Ligue Magnus)
Eddy Ferhi (s. 26. marraskuuta 1979) on ranskalainen, Charentonissa syntynyt jääkiekkoilija, jonka pelipaikka on maalivahti. Ferhi on pelannut muun muassa Anaheim Ducksin farmiseurassa, Cincinnati Mighty Ducksissa.
Kotimaassaan Ferhi on edustanut joukkueita nimeltä Anglet Hormadi Élite sekä Brûleurs de Loups de Grenoble, jota nykyisin Ferhi edustaa.
Ferhi on edustanut Ranskaa jääkiekon MM-kisoissa useasti. Viimeisin MM-turnaus johon Ferhi valittiin oli MM-turnaus 2010, jossa hän toimi Ranskan kakkosmaalivahtina.
Ferhi on edustanut Ranskan maajoukkuetta muun muassa vuoden 2008 MM-kisoissa.
Aiheesta muualla

The Internet Hockey Databese
Eliteprospects.com
Emma Johnson (klarinetisti)

Emma Johnson (s. 20. toukokuuta 1966 Barnet, Hertfordshire) on brittiläinen klarinetisti. Hän varttui Lontoossa, ja hänet valittiin 17-vuotiaana BBC:n "vuoden nuoreksi muusikoksi". Hänestä tuli Brittiläisen imperiumin ritarikunnan jäsen vuonna 1996.
Johnson opiskeli musiikkia ja englantia Cambridgen yliopistossa. Hänen instrumenttinsa on englantilaisen Peter Eatonin rakentama.
Eläinpuolue

| Eläinpuolue> Partij voor de Dieren |
| --- | --- |
  
  
  
Perustettu:  28. lokakuuta 2002
Puheenjohtaja:  Esther Ouwehand
Ideologia:   eläinten oikeudet 
Poliittinen kirjo:  vasemmisto
Värit:  vihreä
Edustajainhuone:  3 / 150
Senaatti:  3 / 75
Euroopan parlamentti:  1 / 29
Nuorisojärjestö:  PINK!
Kotisivu:  www.partijvoordedieren.nl
Infobox OKNimi-testi OK: 
Eläinpuolue (holl. Partij voor de Dieren, PvdD) on eläinten oikeuksia Alankomaissa ajava poliittinen puolue. Se perustettiin vuonna 2002. Vuoden 2003 vaaleissa puolue ei vielä päässyt edustajainhuoneeseen. Paikkaa ei myöskään tullut Euroopan parlamentissa vuoden 2004 vaaleissa. Vuoden 2006 vaaleissa edustajainhuoneeseen kuitenkin pääsivät puolueesta Marianne Thieme ja Esther Ouwehand. Senaattiin tuli vuonna 2007 lisäksi valituksi Niko Koffeman. Vuoden 2007 vaaleissa valittiin myös eri provinssien parlamentteihin kaikkiaan yhdeksän Eläinpuolueen poliitikkoa. Vuoden 2023 parlamenttivaaleissa puolue sai kolme edustajaa edustajainhuoneeseen ja kolme senaattiin.
Eläinpuolue asetti ehdokkaita myös vuoden 2009 europarlamenttivaaleihin, mutta ei saanut yhtään paikkaa. Äänistä puolue sai 3,46 %. Kärkiehdokkaana oli Natasja Oerlemans.
Uskonnottomat tahot ovat esittäneet puoluetta kohtaan kritiikkiä. Thieme ja Koffeman ovat seitsemännen päivän adventisteja, ja Thieme on esittänyt Aatamin ja Eevan olleen alun perin kasvissyöjiä. Esimerkiksi Maarten 't Hart jopa vaati Thiemeä ja Koffemania lähtemään puolueesta heidän uskontonsa takia. Thieme pitää puoluetta kuitenkin sekulaarina eikä katso sen sanoman olevan sidoksissa mihinkään uskonnolliseen vakaumukseen.
Marianne Thieme on puolueen puheenjohtaja ja toimii myös edustajainhuoneessa puolueen parlamenttiryhmän puheenjohtajana.
Puolue on muun muassa esittänyt uskonnollisten rituaaliteurastusten kieltämistä lailla.
Aiheesta muualla

Viralliset sivut (hollanniksi), (englanniksi)
Emma Johansson (suunnistaja)

| Mitalit | Mitalit | Mitalit |  |
| --- | --- | --- | --- |
|  Emma Johansson vuonna 2016. |  Emma Johansson vuonna 2016. |  Emma Johansson vuonna 2016. |  |
Maa:   Ruotsi
Naisten suunnistus
| MM-kilpailut  | MM-kilpailut  | MM-kilpailut  |  |
|  Kultaa | Tartto 2017 | viesti |  |
|  Pronssia | Inverness 2015 | keskimatka |  |
|  Pronssia | Inverness 2015 | viesti |  |
Emma Johansson  (s. 7. lokakuuta 1981 Kristinehamn) on ruotsalainen suunnistuksen maailmanmestari. Hän oli voittamassa viestikultaa Ruotsin naisten joukkueessa Tarton maailmanmestaruuskilpailuissa 2017. Invernessin maailmanmestaruuskilpailuissa 2015 hän saavutti pronssin naisten viestijoukkueessa ja henkilökohtaisella keskimatkalla. Suunnistuksen EM-kilpailuissa hän on saavuttanut yhden hopean viestistä 2016, Seuratasolla hän edustaa Domnarvets GoIFia. Hän on voittanut Domnarvetsin joukkueessa Venlojen viestin kahdesti 2008 ja 2011. Suunnistuksen maailmancupin osakilpailussa Johansson on ollut parhaimmillaan kolme kertaa kolmas. Hän on myös erikoispitkän matkan Ruotsin mestari kahdesti vuosilta 2011 ja 2012.
Käännös suomeksi
Emma Johnson

Emma Johnson voi tarkoittaa seuraavia henkilöitä:
Emma Johnson (s. 1966), brittiläinen klarinetisti
Emma Johnson (s. 1980), australialainen uimari
Emma Johnson (s. 1993), yhdysvaltalainen softballpelaaja
Emma Johnson (s. 1976), yhdysvaltalainen toimittaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Emma Johnson”, voi hakea sivunnimihaulla, laajalla sivunnimihaulla tai tekstihaulla.
Eikö sua hävetä

| ”Eikö sua hävetä” Tuure Boelius |
| --- | --- | --- |

Singlen tiedot
 Julkaistu: 11. elokuuta 2017
 Formaatti: digitaalinen lataus
 Tuottaja(t): KOI
 Tyylilaji: pop
 Kesto: 02.50
 Levy-yhtiö: Kaiku Recordings
Tuure Boeliuksen muut singlet
|   | ”Eikö sua hävetä” 2017 | ”Oh Boe” 2017 |
”Eikö sua hävetä” on tubettajana tutuksi tulleen Tuure Boeliuksen esikoissingle, joka julkaistiin 11. elokuuta 2017. Kappaleen ovat säveltäneet ja sanoittaneet Tido, Aku Rannila sekä Saara Törmä. Tuotannosta vastaavat KOI-yhtyeen Tido ja Minna Koivisto.
Kappale esitettiin ensimmäisen kerran julkisesti Tubecon-tapahtumassa 13. elokuuta 2017. Boelius oli kappaleen julkaisuhetkellä 16-vuotias.
”Eikö sua hävetä” -kappaleen musiikkivideo julkaistiin YouTubessa levy-yhtiö Kaiku Entertainmentin kanavalla 25. elokuuta 2017. Videon on ohjannut koreografi Reija Wäre.
Listasijoitukset

| Lista | Paras sijoitus |
| --- | --- |
Suomen virallinen singlelista: 1 
Suomen striimatuimmat: 1
Aiheesta muualla

Kappaleen musiikkivideo YouTubessa
Einsiedelnin luostari

Luostarikirkon pääsisäänkäynti.
Einsiedelnin luostari
Einsiedelnin luostari (2005).
Einsiedelnin luostari (lat. Abbatia territorialis Sanctissima Maria Virgine Einsiedlensis) luostari- ja katedraalikirkkoineen on benediktiiniläisluostari Einsiedelnin kylässä, Schwyzin kantonissa, Sveitsissä. 
Luostari on pyhiinvaelluskohde, ja se on tärkeä etappi pyhän Jaakobin pyhiinvaellusreitillä. Luostarikirkon armonkappelissa oleva Musta madonna on yksi Euroopan suosituimmista pyhiinvaelluskohteista.
Luostariyhteisöön kuuluu noin 70 jäsentä, iältään 25–90 vuotta. Luostari ei ole osa hiippakuntaa, vaan sillä on eksemptio alueellisena luostarina. Näin ollen luostarin apotin esimies on paavi.
Perustamisestaan vuodesta 1130 lähtien myös Würenlosissa, Zürichin länsipuolella sijaitseva benediktiiniläisnunnaluostari Fahr on kuulunut Einsiedelnin luostariin. Näin ollen Einsiedelnin luostarin apotti, vuodesta 2013 alkaen Urban Federer, on myös Fahrin luostarin apotti. Yhdessä nämä kaksi luostaria muodostavat benediktiiniläisluostarikunnan, maailman ainoan kaksoisluostarin, jossa on sekä miehiä että naisia.